Vísindastarv í dagstovnanámsfrøði á Fróðskaparsetri Føroya Skriva út Vel størv... Øll Størv (87) Byggivirksemi (0) Fiskavøruídnaður (0) Fiskiskapur (0) Flutningur (0) Flutningur sjóvegis (0) Fyrisiting og tænastur (20) Gistihús og matstovur (3) Handil og umvæling (3) Heilsu- og almannaverk (44) Kunningartøkni (2) Lærupláss (1) Skipasmiður og smiður (1) Undirvísing (4) Vinnuligar tænastur (9) Fróðskaparsetur Føroya Lagt út: 18.11. 21 Umsóknarfreist: 05.12. 21 Vísindastarv í dagstovnanámsfrøði á Fróðskaparsetri Føroya Eitt adjunktstarv í dagstovnanámsfrøði á Námsvísindadeildini á Fróðskaparsetri Føroya verður hervið lýst leyst at søkja. Starvið skal setast frá 1. januar 2022, ella skjótast gjørligt. Starvið kann eisini verða sett sum eitt tíðaravmarkað námslektarastarv, frá 1. januar 2022 til 30. juni 2022. Um deildina Deildin hevur sum høvuðssetning at veita læraraútbúgving og útbúgving til námsfrøðingar (til dagstovnaøkið, forskúla og til børn og vaksin við serligum tørvi), og somuleiðis at geva íkast til aðrar liðir í undirvísingarøkinum. Deildin, sum hevur nøkur og 30 starvsfólk og 350 lesandi, er undir leiðslu av einum deildarleiðslutoymi, sum er dekanurin, tveir varadekanar (sum eisini eru útbúgvingarleiðarar) og ein deildargranskingarleiðari. Starvsøkið Adjunktstarvið fevnir um at undirvísa og granska í dagstovnanámsfrøði, og verður starvs- og granskingarøki innan alt virksemið á deildini. Granskingarøkið verður innan dagstovnanámsfrøði, umframt luttøka í viðkomandi verkætlanum og toymum á Fróðskaparsetri Føroya. Um starvið verður sett sum námslektarastarv er talan um undirvísingarstarv við atknýttum uppgávum og samstørvum. Førleikar Starvið verður sett sambært Reglugerð fyri størv á Fróðskaparsetri Føroya. Adjunktstarv er 4-ára útbúgvingarstarv. Fyri at verða sett/ur í starv sum adjunktur krevst ph. d.-útbúgving ella samsvarandi granskingarførleiki. Umsøkjarar, ið hava skjalprógvað granskingarevni, og sum hava ítøkiligt orðaða ætlan um at skriva ph. d.-ritgerð, kunnu eisini søkja starvið. Umsøkjarar skulu í minsta lagi hava viðkomandi kandidat-ella masterútbúgving. Løn- og setanartreytir Løn og starvstreytir eru sambært sáttmála millum Fíggjarmálaráðið og Akademikarafelag Føroya. Fróðskaparsetur Føroya tilskilar sær rætt til at seta starvið sum tíðaravmarkað námslektarastarv, um hetta verður tilmælið í metingarnevndini. Freist Umsóknarfreist er 5. desember 2021 Nærri kunning Fleiri upplýsingar um starvið fáast hjá Anniku Antoniussen, annikaa @ setur. fo, útbúgvingarleiðara, ella Erlu Olsen, erlao @ setur. fo, dekani á Námsvísindadeildini. Upplýsingar um Fróðskaparsetur Føroya eru at finna á www. setur. fo. Stutt um Setrið: Fróðskaparsetur Føroya er í støðugum vøkstri, og alsamt fleiri velja at nema sær útbúgving á Setrinum. Fleiri enn 1000 lesandi og 140 starvsfólk hava sína dagligu gongd her og gera Setrið til eitt sera spennandi og fjølbroytt arbeiðspláss, sum er ein týðandi partur av menningini av føroyska samfelagnum Á Fróðskaparsetri Føroya menna vit eitt gott, opið og fevnandi arbeiðsumhvørvi, har øll hava somu rættindi og somu virðing, har ymiskleiki verður virdur, og øll hava javnbjóðis møguleikar.